**การดำเนินงานป้องกันควบคุมและดูแลรักษาโรคมะเร็งตับ/มะเร็งท่อน้ำดี จังหวัดสระแก้ว ปีงบประมาณ 2560**

**เอกสารหมายเลข 8**

วัตถุประสงค์

1. เพื่อค้นหาผู้ป่วยโรคมะเร็งตับและมะเร็งท่อน้ำดี ในระยะเริ่มแรก
2. เพื่อให้ผู้ป่วยโรคมะเร็งตับและมะเร็งท่อน้ำดี ได้รับการรักษาตามมาตรฐาน

กลุ่มเป้าหมาย

กลุ่มเสี่ยงต่อมะเร็งท่อน้ำดีได้รับการตรวจอัลตร้าซาวด์ 5,000 ราย ตามเกณฑ์ ดังนี้

1) ประชาชนอายุ 40 ปีขึ้นไปและเคยตรวจพบพยาธิใบไม้ตับ

2) บุคคลในครอบครัวที่มีประวัติเสียชีวิตด้วยมะเร็งตับ/มะเร็งท่อน้ำดี โดยนับสายตรง 3 ชั้น ได้แก่ พ่อ แม่ พี่ น้อง ลูก ของผู้เสียชีวิต และบุคคลนั้นต้องมีอายุ 40 ปีขึ้นไป และย้ายมาจากจังหวัดในภาคะวันออกเฉียงเหนือ มาอยู่จังหวัดสระแก้วไม่น้อยกว่า 10 ปี (ให้สำรวจในกลุ่มผู้เสียชีวิตย้อนหลัง 3 ปี)

3) เป็นโรคไวรัสตับอักเสบ บี โดยเป็นมาไม่ตำกว่า 10 ปี และมีอายุ 30 ปีขึ้นไป

4) เป็นบุคคลอายุ 40 ปีขึ้นไป ที่มารดามีประวัติเป็นโรคไวรัสตับอักเสบ บี

5) เป็นผู้ป่วยกลุ่มโรคพิษสุราเรื้อรังหรือตับแข็ง และมีอายุ 40 ปีขึ้นไป

6) เป็นผู้ป่วยกลุ่ม Chronic Active Hepatitis B และมีอายุ 40 ปีขึ้นไป

7) ได้รับการตรวจอัลตร้าซาวด์ในปีที่ผ่านมา ผลการตรวจ PDF1, PDF2, Liver mass, Duct Dilated

*แนวทาง/กิจกรรมการดำเนินงานในปีงบประมาณ 2560*

1. ระดับอำเภอกำหนดให้มีเจ้าหน้าที่ผู้รับผิดชอบงานมะเร็งตับ/มะเร็งท่อน้ำดี และมีทีมในการดำเนินงาน โดยให้แจ้งรายชื่อ/เบอร์โทรศัพท์/อีเมล์ผู้ประสานงานหลักของโรงพยาบาลและสำนักงานสาธารณสุขอำเภอ

2. ให้โรงพยาบาลทุกแห่งที่ไม่มีรังสีแพทย์ ส่งแพทย์เข้ารับการอบรมเชิงปฏิบัติการการตรวจคัดกรองมะเร็งท่อน้ำดีด้วยเครื่องอัลตร้าซาวด์สำหรับแพทย์ทั่วไป จาก Isan Cohort

3. ให้โรงพยาบาลกับสำนักงานสาธารณสุขอำเภอ ทุกแห่ง ประสานการดำเนินงานร่วมกันในการสำรวจประชากรกลุ่มเสี่ยง ตามเกณฑ์ฯ

4. ดำเนินการคัดกรอง/ตรวจสุขภาพประชากรกลุ่มเสี่ยง ดังนี้

4.1 ให้เจ้าหน้าที่ผู้รับผิดชอบในระดับอำเภอ/ตำบล จัดทำการคัดกรองประชากรกลุ่มเสี่ยงทุกราย

ตามแบบสัมภาษณ์ (แบบ CCA01) 1 คน ต่อ 1 แผ่น

4.2 กลุ่มเสี่ยงจากการตรวจพบพยาธิใบไม้ตับ ต้องดำเนินการดังนี้ คือ

1) ให้สุขศึกษา

2) ให้ยาบำบัดรักษา

3) ส่งต่อเพื่อทำอัลตร้าซาวด์ทุกราย

4.3 โรงพยาบาลและสำนักงานสาธารณสุขอำเภอทุกแห่ง ประสานการดำเนินงานร่วมกัน

และจัดทำแผนในการอัลตร้าซาวด์ประชากรกลุ่มเสี่ยงให้ครบทุกราย

4.4 ถ้าพบความผิดปกติส่งต่อโรงพยาบาลสมเด็จพระยุพราชสระแก้ว สำหรับกลุ่มเสี่ยงที่ตรวจพบ Liver mass และ Duct Dilated ส่งต่อโรงพยาบาลศูนย์มะเร็งชลบุรี เพื่อตรวจเพิ่มเติม

5. จัดส่งรายงานให้สำนักงานสาธารณสุขจังหวัดสระแก้ว ทุกวันที่ 10 ของเดือน เพื่อรวบรวมส่งเขตตรวจราชการกระทรวงสาธารณสุขเขต 6 ต่อไป

**หมายเหตุ** แบบฟอร์ม CCA 01, CCA02, CCA03, CCA04, CCA 05, แบบเซ็นยินยอมในการเข้ารับการตรวจ และแบบฟอร์มรายงาน Download ได้ที่ www.cascap.in.th